মোহিনী (চলচ্চিত্র)
মোহিনী হল ২০১৮ সালের একটি ভারতীয় তামিল ভাষার অতিপ্রাকৃত ভৌতিক চলচ্চিত্র, যা রচনা ও পরিচালনা করেছেন রামানা মাধেশ। তৃষা এবং জ্যাকি ভগনানি এতে মুখ্য ভূমিকায় অভিনয় করেছেন। চলচ্চিত্রটির চিত্রগ্রহণ মূলত লন্ডনে করা হয়েছিল, ২০১৬ সালের জুনে এর নির্মাণ কাজ শুরু হয়েছিল। চলচ্চিত্রটি ২০১৮ সালের ২৭ জুলাই মুক্তি পেয়েছিল। মুক্তির পর চলচ্চিত্রটি নেতিবাচক পর্যালোচনা পায় এবং ফ্লপ ঘোষণা করা হয়।